Suja, Miroslav, poslanec NR SR (2022-06-24):
Ja som povedal, že neviem, keď sa ma pýtala novinárka, ako budete hlasovať, keďže ste stiahli podpisy z mimoriadnej schôdze na odvolanie Budaja. Nepovedal som, že neviem, keďže ste stiahli. A vieš, prečo som povedal neviem? Lebo pred tým ste podporili Matoviča. Nepovedal som, že chcete podporiť Budaja. Ja som povedal, že neviem, ako zareagujete, keďže ste predtým podporili Matoviča, či sú tam nejaké dohody, alebo nie. Ani slovo tam nezaznelo, že ste, že chcete podporiť Budaja! To by mi ani v hlave nenapadlo. Môžte sa zdržať hocijako. Takže to som povedal, tak pozri tú tlačovku od slova do slova, keď už hovoríš, že som s tým začal. Mňa mrzí to, že vy takí bojovníci ste stiahli tie podpisy, nič vám v tom nebránilo, neviem, o čo išlo, a bolo to hneď tesne po tom, ako ste podporili Matoviča, nie Budaja, povedal som Matoviča. Takže keď už ideme hovoriť, pán Taraba, že kto tu čo klame. Potom bolo vyhlásenie od vás, že budete vidieť, teraz akí sme silní, a moje vyhlásenia, Suja aký je silný, či chytí podpisy od SMER-u. No, samozrejme, že každému príčetnému poslancovi opozície ide o to, aby bol kľud na tom vidieku, a že toto neni okrajová téma, tak to podpísal a podpísali to smeráci, podpísal to aj pán poslanec Čepček, nesiahol svoj podpis. Poslal to, Slavĕna Vorobelová, podpísal to Šimko, všetkým, čo ide o dobro v regiónoch. Preto som ostal prekvapený, vy, čo celý život bojujete. Ja netvrdím, že nie, vy, čo celý život bojujete, tak ste to stiahli a výhovorku, že za to, že Marček o týždeň na to, ako ste to stiahli, povie niečo. Chlapci, lož má krátke nohy, tu to vidíme. Takže, priatelia, nie my sme nepriatelia, prečo ste to stiahli? Je klamstvo, že kvôli Marečkovi, lebo to bolo týždeň po tom. To, že ste povedali, že ja som hovoril, že chcete podporiť Budaja, ja som povedal, že neviem, či h chcete podporiť, alebo nie, lebo ste stiahli svoje podpisy, a predtým ste podporili Matoviča. O Budajovi nepadlo ani slovo. A ja si myslím, že toto sem teraz nepatrí, ale ak chcete, môžme si to teraz dávať, môžme si to predlievať, ale ja si myslím, že teraz to nie je téma dňa. Teraz je téma dňa tento zbabelec, ktorý ušiel, ktorý dotuje všetky mimovládky, a tie mimovládky žalujú ministerstvo, zarábajú na ňom milióny a on ich ešte seriózne dotuje a tvári sa, že ľudia nás žalujú a my prehrávame súdne spory. Nie ľudia, ale títo ekoteroristi z mimovládok žalujú ministerstvo. Nie tí ľudia, ktorí za to trpia, tak poďme sa venovať veci, nie zbytočným dneska tu útokom. Tu, počas tejto schôdze nezaznel ani jeden. Nemali ste vtedy absolútne žiaden dôvod stiahnuť tie podpisy, nemali. Mňa to mrzelo. Mrzelo ma to, bohužiaľ. Tak ako som povedal pravdu, že HLAS bojuje, zvoláva ich vicežupan, protesty a nedali ani jeden podpis, hoci som sa ich pýtal. Dali? Nedali! Nečudujem sa. Filip, nečudujem sa, viem, prečo to je. Včera tu nebol ani jeden, my celá opozícia tuto bojujeme, dneska tu z HLAS-u zasa nie je ani jeden. Nestačí len vystúpiť na tlačovku, nestačí vonku len vystúpiť na tlačovku a odsúdiť ministra Budaja, treba tu riadne zhrnúť, povedať, na čom všetkom zlyhal. Bohužiaľ, pre niektoré strany a mrzí ma, že to aj HLAS, jej predseda je priamo z regiónu Banskej Bystrice, tu nemá ani jedného zástupcu ani včera, ani dneska. Tu v takej veci, ktorá by nás mala spájať, kolegovia, lebo toto nie je okrajová téma. Tu ľudia prichádzajú o životy, tu sú doživotné traumy, ostávajú vdovy, siroty. Ľudia, ktorí psychicky sú tak zle, že povedia, že do lesa nechcú ísť, tu dochádza k takým klamstvám, že sú schopní zničiť povesť dobrého záchranára, že nie medveď ho napadol, ale on, že tým utekal. Nie, on sa vyšplhal na strom vďaka útoku medveďa a z toho stromu spadol, a tým sa zranil, takže to nie je kvôli medveďovi, nie. On sa len tak chcel vyšplhať na strom. A takéto bludy tu šíria títo. Tak poďme spoločne a uzavrime toto. Ako som povedal, celý život, čo vás poznám, ste bojovali pri takýmto ekoteroristom. Filip, beriem ťa ako odborníka, ktorý vyštudoval na technickej univerzite, a preto ma zamrzelo stiahnutie tých podpisov, a tak som zareagoval, ako som zareagoval. Ale vyhovárať sa, že na to, a tu trieskať, že Marček niečo povedal, chalani, kašlime na to.